12-րդ կանոնում ուշադրություն է դարձվում արդարադատության համակարգի հետ առաջին շփման ընթացքում անչափահասների նկատմամբ արդարադատության իրագործմանը մասնակցող բոլոր իրավապահ պաշտոնյաների հատուկ պատրաստվածությանը: Ծայրահեղորեն անհրաժեշտ է, որ իրագործումը լինի որակյալ և պատշաճ: Թեպետ ուրբանիզացիայի և հանցագործության միջև եղած կապը անկասկած բարդ է, անչափահասների հանցագործությունների աճը, անշուշտ, կապվում է խոշոր քաղաքների, մասնավորապես նրանց արագ և չպլանավորված աճի հետ: Այդ պատճառով ոստիկանական մասնագիտացված ստորաբաժանումներն անհրաժեշտ են ոչ միայն սույն փաստաթղթերում շարադրված կոնկրետ սկզբունքների պահպանումը ապահովելու համար (օրինակ` 1.6 կանոնը), այլև անչափահասների կատարած հանցագործությունների արդյունավետ կանխումը և պայքարը դրանց դեմ ավելի ընդհանուր պլանով ապահովելու, ինչպես նաև անչափահաս իրավախախտների նկատմամբ վարվելաձևը բարելավելու համար: